Αυθεντία Κίτον
Το κατάλαβες, πατέρα;
Κεφάλαιο: 37
Μέρα Συνέντευξης
Πρέπει να είσαι στην ώρα σου.
Με άκουσες, πατέρα;
Ναι. Σε άκουσα.
Μπορεί να μην έχεις την ευκαιρία να δουλέψεις σε ένα πανεπιστήμιο σαν το Τόζαϊ ποτέ ξανά.
Θυμήσου, ο καθηγητής μου μεσολάβησε και σε πρότεινε για αυτήν τη δουλειά.
Ελπίζω να κάνεις καλή εντύπωση και να μη με ντροπιάσεις, σε παρακαλώ.
Και μην ξεχνάς, να είσαι στην ώρα σου.
Ο καθηγητής Οκουμούρα γκρινιάζει πολύ για τη συνέπεια.
Ό,τι και να γίνει, φρόντισε να μην αργήσεις.
Κατάλαβα.
Θα είμαι σίγουρα στην ώρα μου.
Λοιπόν, πρέπει να πηγαίνω τώρα.
Ε, να σου πω...
Θα επιστρέψω μεθαύριο το βράδυ.
Εγώ, εμ...
Μην μπλέξεις πουθενά.
Ακόμη και μεταξύ φίλων, να μην χάνεις τον έλεγχο των πραγμάτων.
Και να μην πηγαίνεις με άτομα που δεν γνωρίζεις.
Ακριβώς.
Α, μόλις θυμήθηκα.
Ο παππούς συμπεριφέρεται κάπως παράξενα πάλι.
Δεν κάθεται πολύ στο σπίτι και...
Πιθανώς να βρήκε άλλη μία νεαρή κοπέλα και τριγυρνάει.
Ελπίζω να είναι μόνο αυτό.
Θα μπορούσες, όμως, τουλάχιστον να έχεις τον νου σου, πατέρα;
Ναι.
Τα λέμε, λοιπόν.
Η συνέντευξη είναι αύριο στις 2.
Βάλε τα δυνατά σου.
Μ-Μια χαρά θα είμαι.
Η Γιούρικο αρχίζει να ακούγεται όλο και περισσότερο σαν τη μητέρα της.
Ποιος νοιάζεται αν με πρότεινε ο καθηγητής της;
Αυτός ο Οκουμούρα του πανεπιστημίου Τόζαϊ
είναι παλιός φίλος της ξέρετε ποιας.
Έχω συνέντευξη για δουλειά κανονισμένη από την πρώην μου.
Ωστόσο, θα πρέπει να σκεφτώ τι θα κάνω με την καριέρα μου ως αρχαιολόγος.
Τι συμβαίνει, Τάιτσι; Δεν φαίνεσαι πολύ καλά.
Υποθέτω ότι είναι πολύ αργά πλέον.
Τι είπες;
Μπα, τίποτα.
Επί την ευκαιρία, Τάιτσι, έχω μια χάρη να σου ζητήσω.
Μπορείς να μου δανείσεις χρήματα;
Πάλι τα ίδια;
Η Γιούρικο ανησυχεί για σένα αυτές τις μέρες.
Μάλλον τα θέλεις για να αγοράσεις δώρο, ώστε να εντυπωσιάσεις καμία κοπέλα.
Μα τι λες;
Μπορώ να βρω κοπέλα χωρίς να χρειάζεται να την εντυπωσιάσω με διάφορα.
Λοιπόν, θα μου τα δανείσεις ή όχι;
Ναι, θα σου δανείσω.
Θα σου τα δανείσω,
αλλά θα τα πάρω ποτέ πίσω;
Τάιτσι, με τέτοια συμπεριφορά θα χάσεις φίλους, ξέρεις.
Τι σημαίνει αυτό;
Όταν οι άντρες κάνουν συμφωνίες,
δεν θα έπρεπε να σκέφτονται αν θα πάρουν πίσω τα χρήματά τους.
Αν σκέφτεσαι έτσι, ακόμη κι αν δεν πάρεις πίσω χρήματα, δεν θα ανησυχείς για αυτό
και η φιλία δεν θα υποφέρει.
Έλα τώρα.
Ωστόσο,
μην υποχρεωθείς ποτέ σε γυναίκα.
Άπαξ και υποχρεωθείς σε γυναίκα, θα είσαι υποχρεωμένος για πάντα.
Εξάλλου, δεν είναι σωστό για έναν άντρα να μπλέξει σε τέτοια κατάσταση.
Αλλά, για δύο άντρες, είναι πάρα πολύ εύκολο.
Λοιπόν, πόσα λεφτά χρειάζεσαι;
Τι θα έλεγες για τόσα περίπου;
Τ-Τόσα πολλά;
Τι να πω; Η συγκεκριμένη μού κοστίζει πολλά.
Δεν θα πρέπει ποτέ να χρωστάω σε γυναίκα, ε;
Όμως, με αυτόν το ρυθμό...
Δέκα κιλά για ψητό. Όχι ντόπιο. Καλό είναι και το εισαγόμενο.
Έγινε.
Δανείζεται χρήματα από μένα
και αναρωτιέσαι πού θα τα ξοδέψει.
Δέκα κιλά κρέας;
Γέρο, πού κρύβεις τη Μέι Λιν;
Πήγαινέ μας εκεί που την έχεις.
Πρέπει να κάνετε λάθος.
Δεν έχω ιδέα για ποιο πράγμα μιλάτε.
Μην το παίζεις χαζός τώρα!
Ξέρουμε ότι είσαι μπλεγμένος σ' αυτό!
Άντε, λοιπόν! Ξέρνα τα όλα, και γρήγορα!
Αυτό το τατουάζ...
Εσείς είστε Κινέζοι, έτσι δεν είναι;
Η κινέζικη κουλτούρα είναι γεμάτη από νεανικό σεβασμό.
Η νεότερη γενιά σέβεται και τιμά τους ηλικιωμένους,
αλλά για δες αυτήν την αισχρή συμπεριφορά.
Μη μου το παίζεις αθώος εμένα, αξιολύπητε γέρο!
Καλύτερα να αρχίσεις να μιλάς!
Έι, Τάσουκε,
η ζωή του αφεντικού σου απειλείται.
Εμπρός, όρμα σ' αυτούς τους αλήτες.
Ηλίθιο σκυλί.
Τώρα την έκανες!
Παλιόγερε!
Τάσουκε, πάμε.
Θα σου δώσω λίγο πραγματικό κρέας, αντί για τη γεύση του προσώπου του.
Στάσου! Δεν θα ξεφύγεις!
Ποιος το 'κανε;
Μέι Λιν;
Μπλέχτηκε με Κινέζα αυτήν τη φορά, ε;
Κι επίσης έμπλεξε με αυτούς τους μοχθηρούς τύπους.
Ειλικρινά, τι κάνει ο πατέρας;
Πατέρα...
εύχομαι να σκεφτόσουν την ηλικία σου προτού κάνεις κάποια πράξη.
Για δες τα χάλια σου.
Μπα, ο Τάσουκε συνεχώς με τραβολογούσε.
Γι' αυτό έπεσα.
Η πολυαγαπημένη σου Μέι Λιν πρέπει να αρρώστησε από την αγωνία.
Πώς ανακάλυψες για τη Μέι Λιν;
Δεν νομίζεις ότι οι φίλοι σου, που ψάχνουν για αυτήν τη γυναίκα, είναι κάπως σκληροί;
Ώστε με παρακολουθούσες.
Γιατί δεν με βοήθησες;
Γιος να σου πετύχει.
Λοιπόν, δεν θα καταλάβαινες.
Όταν προσκαλείς την αγάπη στη ζωή σου, προσκαλείς μαζί και τον κίνδυνο.
Τα αγαθά κόποις κτώνται, λέω εγώ.
Μπορεί να μεγάλωσα κάπως, αλλά αντέχω ακόμη!
Μπορώ να αφιερώσω μια-δύο ζωές στη Μέι Λιν και την Πάι Λι.
Ξέρεις με τι είδους ανθρώπους έχεις να κάνεις, έτσι δεν είναι;
Εκείνο το τατουάζ δεν ήταν...
Μέι Λιν και Πάι Λι;
Μου λες ότι έχεις δύο αυτή τη φορά;
Μην υποχρεώνεσαι σε γυναίκα, ε;
Μάλλον θα πάω σε αυτήν τη συνέντευξη στις 2, τελικά.
Δεν γίνεται, δεν γίνεται.
Τάσουκε, θα πρέπει να μείνεις σπίτι σήμερα.
Πηγαίνεις ξανά εκεί πέρα πολύ σύντομα.
Μετά από αυτά που συνέβησαν χτες.
Ένας ερωτευμένος άντρας έχει το κουράγιο να περάσει σαράντα κύματα...
- Δέκα κιλά μοσχαρίσιο, παρακαλώ.
- Έγινε.
Λάδι σαλάτας;
Βούτυρο για τέμπουρα και κονσέρβες ντομάτας.
Άφησέ με!
Δεν πρόκειται να σας αφήσω να πάρετε τη Μέι Λιν!
Τι; Τάιτσι εσύ;
Πατέρα!
Πάι Λι, δεν υπάρχει λόγος ανησυχίας.
Αυτός είναι ο Τάιτσι, ο γιος μου.
Άντε, Τάιτσι! Θα την αφήσεις επιτέλους;
Πολύ αγενής έχεις γίνει!
Ε, ναι.
Χ-Χαίρετε.
Είμαι η Πάι Λι.
Χαίρω πολύ για τη γνωριμία.
Είσαι εντάξει, Πάι Λι;
Ο γιος μου δεν καταλαβαίνει πώς συμπεριφέρονται σε μια κυρία.
Άντε, ζήτα της συγγνώμη, Τάιτσι!
Όχι, εγώ είμαι αυτή που θα έπρεπε να απολογηθεί.
Αφού επιτέθηκα ξαφνικά.
Ω, όχι.
Ε, καλά-καλά.
Επίτρεψέ μου να σε συστήσω στην αξιαγάπητη φίλη μας, τη Μέι Λιν.
Αυτή είναι η Μέι Λιν.
Ει-Είναι μία...
Αυτή είναι...
...μία τίγρη Μαλαισίας;
Λοιπόν, δεν είναι πανέμορφη;
Ο τρόπος που το φως κάνει τη χρυσαφένια γούνα της να λαμπυρίζει;
Με τόσο δυναμική κίνηση, μα και γεμάτη χάρη.
Αναμφίβολα, είναι η μεγαλύτερη ομορφιά που δημιούργησε η φύση.
Μέι Λιν, για σένα λέει.
Ο πατέρας της Πάι Λι
ήταν ένας από τους διασημότερους προστάτες ζώων σε όλην την Ταϊβάν.
Πριν ξεκινήσει ο πόλεμος, με φρόντιζε σαν πατέρας,
όταν έκανα οικολογικές έρευνες για τον στρατό.
Ωστόσο...
Τώρα, το χρηματιστήριο στη χώρα μου έχει εκτιναχθεί στα ύψη.
Όμως, αυτό δεν έκανε σε όλους καλό, μαζί και στον πατέρα μου,
ο οποίος κατέρρευσε οικονομικά και επιβαρύνθηκε με τεράστιο χρέος.
Μία συγκεκριμένη εταιρεία εμφανίστηκε και προσφέρθηκε να εξαγοράσει το χρέος του.
Η αληθινή ταυτότητα της εταιρείας ήταν ο Κόκκινος Δράκος.
Είναι κακοποιοί, που εκμεταλλεύονται τις αδυναμίες των ανθρώπων για να τους ξεζουμίσουν.
Καλά το είχα καταλάβει.
Ένας από τους χθεσινούς τύπους,
είχε τατουάζ με ένα φίδι στο χέρι του.
Αυτό αποδεικνύει ότι η συμμορία τους είναι ανακατεμένη σ' αυτό.
Κατάσχεσαν το μαγαζί μας και τα ζώα, και όλα.
Έπειτα, ο πατέρας μου αρρώστησε και πέρυσι πέθανε.
Τον καημένο.
Η μόνη που μου απέμεινε είναι η Μέι Λιν.
Η Μέι Λιν δεν είναι ένα προϊόν.
Μεγάλωσε μαζί μου και ήταν σαν αδερφή μου.
Ο πατέρας μου κανόνισε να την αφήσει στο όνομά μου.
Έτσι, ο Κόκκινος Δράκος δεν θα είχε νομικό δικαίωμα πάνω της.
Παρ' όλα αυτά, δεν πτοήθηκαν και πούλησαν τη Μέι Λιν στην Ιαπωνία.
Όμως, οι τίγρεις Μαλαισίας είναι στα πρόθυρα εξαφάνισης
και η Συνθήκη της Ουάσινγκτον ορίζει ότι, εκτός κι αν πρόκειται για έρευνα,
οποιοδήποτε εμπόριο σχετιζόμενο με είδη προς εξαφάνιση απαγορεύεται.
Κατάφεραν να πλαστογραφήσουν μία άδεια της κυβέρνησης της Μαλαισίας,
η οποία δηλώνει ξεκάθαρα ότι η εξαγωγή γίνεται για λόγους έρευνας.
Έτσι, η Μέι Λιν έφτασε στην Ιαπωνία νόμιμα, τουλάχιστον στα χαρτιά.
Τότε, πώς καταλήξατε οι δυο σας με αυτήν την τίγρη, πατέρα;
Οι δυο μας καταφέραμε να τη σώσουμε.
Βρήκαμε την ευκαιρία όταν ο οδηγός σταμάτησε για ράμεν,
κατά τη διαδρομή από το αεροδρόμιο.
Πήραμε όλο το φορτηγό.
Έχω έναν φίλο που ασχολείται με προϊόντα παντοπωλείου
και με αφήνει να νοικιάζω αυτήν την αποθήκη σαν κρυψώνα.
Αυτή είναι η ιστορία.
Δεν είναι για γέλια.
Για σταθείτε λίγο, σας παρακαλώ.
Αυτό είναι αρκετά σοβαρό έγκλημα.
Εκτός κι αν μπορέσετε να αποδείξετε ότι η άδεια είναι ψεύτικη,
οι δυο σας θα θεωρηθείτε καταζητούμενοι εγκληματίες.
Δεν μπορούμε να αποδείξουμε τίποτα.
Κατάφεραν να κερδίσουν τη συνεργασία των Αρχών.
Κανείς δεν ενδιαφέρεται να ακούσει αυτό που έχω να πω.
Ποιος νοιάζεται για τον νόμο;
Προστατεύουμε κάτι πολύ πιο όμορφο από τον νόμο, Πάι Λι.
Τι; Αυτό, όμως, φαίνεται αρκετά περίεργο.
Αν αυτά που λέτε ισχύουν,
θα ήταν φυσικό να ζητήσουν μία έρευνα από την αστυνομία.
Οπότε, γιατί επιλέγουν να δράσουν με απειλές μόνοι τους;
Επειδή ζηλεύουν τρελά που η Μέι Λιν και η Πάι Λι είναι μαζί μου.
Ορίστε, Μέι Λιν.
Σου έφερα αυτό.
Κύριε Τάιτσι,
είσαι πολύ τυχερός που έχεις έναν υπέροχο πατέρα σαν τον Τάχεϊ.
Από τότε που πέθανε ο πατέρας μου, η ζωή ήταν πολύ σκληρή.
Έχοντας όμως τον κύριο Τάχεϊ τριγύρω, είναι μεγάλη ανακούφιση για μένα.
Ναι...
Κακό αυτό.
Πρέπει να φύγω τώρα.
Λοιπόν, πήγαινε τότε. Πήγαινε.
Καταστρέφεις την ωραία και ειρηνική ατμόσφαιρα που έχουμε εδώ μέσα.
Καλά, καλά.
Τώρα μόλις, δεν ακούστηκε σαν να γαβγίζει ο Τάσουκε;
Τι συμβαίνει, Τάιτσι;
Έρχονται. Αυτοί οι τύποι.
Τι είπες;
Μα πώς βρήκαν αυτό το μέρος;
Α, δεν το πιστεύω. Ο Τάσουκε οδήγησε τον εχθρό ακριβώς εδώ.
Τι θα κάνουμε, κύριε Τάχεϊ;
Μην ανησυχείς καθόλου.
Θα μας βγάλω σώους από 'δώ.
Λοιπόν, ειλικρινά τώρα, πώς θα μας βγάλεις από 'δώ σώους;
Έχουν όπλα, ξέρεις.
Είναι δική σου δουλειά να σκεφτείς την απάντηση.
Εξάλλου, είναι η ειδικότητά σου.
Τι;
Εκεί μέσα είναι η κόρη του προστάτη των ζώων και η τίγρης.
Και ο γερο-Ιάπωνας με τον γιο του.
Ο νεαρός τύπος είναι ακαδημαϊκός από το Λονδίνο.
Επέστρεψε στην Ιαπωνία, ψάχνοντας για θέση εκπαιδευτικού.
Τότε, εσείς οι δύο θα μπορέσετε να χειριστείτε αυτό το πρόβλημα.
Περιλάβετέ τους.
Μάλιστα.
Κατάρα!
Τι στο καλό...
Τ-Τι να συνέβη;
Φαίνεται ότι έχουν λίγο μυαλό, τελικά.
Γιατί χάνουμε τον χρόνο μας παίζοντας με αυτούς τους ερασιτέχνες;
Πάμε.
Μάλιστα.
Σπάσε την πόρτα. Τα φτηνά κόλπα τους δεν θα δουλέψουν.
Λάδι σαλάτας.
Κατάρα. Πώς το έκαναν;
Είναι αρκετά καλοί για ερασιτέχνες.
Μη χαζολογάς άλλο πλέον.
Θα τους σκοτώσουμε όλους!
Μάλιστα.
Τ-Τα μάτια μου!
Πού είστε;
Γέρο! Πάι Λι!
Φύγε από 'δώ.
Πάι Λι! Κόψε το σχοινί!
Τον πιάσαμε τον τύπο;
Μην κουνηθείτε.
Παραλίγο, παραλίγο.
Λίγο ακόμα και θα με πλακώνατε με δαύτο.
Πάι Λι.
Λοιπόν; Τώρα δεν μπορείτε να κάνετε τίποτα.
Ήρθε η ώρα να πεθάνετε.
Πρέπει να ευχαριστήσουμε την τίγρη Μέι Λι που μας έσωσε, σωστά;
Σε αντίθεση με τον Τάσουκε εδώ.
Πατέρα.
Βασικά, δεν ήθελαν την τίγρη, εξ αρχής.
Τι είπες;
Κάτω από τα σπασμένα σανίδια.
Κοίτα.
Στρατιωτικά όπλα Τόκαρεφ.
Φτιαγμένα στην Κίνα γνωστά ως Μαύρα Αστέρια.
Είχα ακούσει σε κάποια ρεπορτάζ,
ότι εισάγονταν λαθραία στην Ιαπωνία από την Ταϊβάν.
Σοβαρά;
Όμως, αυτό είναι καλό για μας.
Τα ζώα μπορεί να εισάγονται για ερευνητικούς λόγους,
αλλά η ιαπωνική αστυνομία δεν θα κάνει τα στραβά μάτια
αφήνοντας το λαθρεμπόριο όπλων να συνεχιστεί.
Δείξε αυτά στις αρχές...
και θα αναγκαστούν να ακούσουν την ιστορία σου και τι πέρασες.
Ευχαριστώ πολύ!
Θα σας ξεπληρώσω οπωσδήποτε, ακόμη κι αν μου πάρει μια ζωή.
Μην ανησυχείς, Πάι Λι.
Ποτέ δεν κρατώ μια γυναίκα υπόχρεη σε μένα για χάρες ή λεφτά.
Τα λέμε, λοιπόν.
Η συνέντευξη είναι αύριο στις 2.
Είναι περασμένες 2.
Τι συμβαίνει, Τάιτσι;
Τίποτα.
Μόλις απέφυγα να υποχρεωθώ σε μια κυρία.
Ε, τι να κάνουμε...
Αυθεντία Κίτον
ΣΤΟ ΕΠΟΜΕΝΟ ΕΠΕΙΣΟΔΙΟ
Ήταν ένας κυνηγός.
Έζησε τη ζωή του απαθώς καταδιώκοντας τους λαγούς του
και αποτελειώνοντάς τους χωρίς δισταγμό.
Αυτός ο άντρας προσπαθούσε τώρα να σώσει έναν συγκεκριμένο λαγό.
Μέχρι του σημείου να βρεθεί και ο ίδιος κυνηγημένος.
Στο επόμενο: Κυνηγετική Περίοδος, Μέρος Πρώτο
Κυνηγετική Περίοδος: Μέρος Πρώτο
Κεφάλαιο: 38